b'\n_START_ARTICLE_\nMon\xc3\xb2lit Frare\n_START_PARAGRAPH_\nEl Mon\xc3\xb2lit Frare, tamb\xc3\xa9 conegut com a Estela Frare o D\xc3\xa9u de l\'Aigua, \xc3\xa9s un monument que es troba a la part est del comjunt arqueol\xc3\xb2gic monumental de Tiwanaku (jaciment catalogat com a Patrimoni de la Humanitat per la Unesco des de l\'any 2000) a Bol\xc3\xadvia. El mon\xc3\xb2lit \xc3\xa9s a dins del recinte del temple de Kalasasaya (kala \'pedra\', saya o sayasta \'aturada, erecta, en peus\'), tamb\xc3\xa9 denominat temple de les Pedres Deturades, i va ser constru\xc3\xaft pels integrants de la cultura Tiahuanaco, civilitzaci\xc3\xb3 amer\xc3\xadndia que durant el seu per\xc3\xadode de major expansi\xc3\xb3 es distribu\xc3\xafa en part del que ara s\xc3\xb3n Bol\xc3\xadvia, Xile i Per\xc3\xba. Comprenia gaireb\xc3\xa9 tot l\'altipl\xc3\xa0 and\xc3\xad fins a la costa de l\'oce\xc3\xa0 Pac\xc3\xadfic per l\'oest i el Chapare per l\'est. La seua capital i principal centre religi\xc3\xb3s era la ciutat de Tiwanaku, situada a la riba del llac Titicaca en el departament de La Paz de Bol\xc3\xadvia.\n_START_SECTION_\nDescobriment\n_START_PARAGRAPH_\nEl mon\xc3\xb2lit degu\xc3\xa9 ser descobert pels invasors espanyols al s. XVI.\n_START_SECTION_\nSimbologia\n_START_PARAGRAPH_\nEl "Mon\xc3\xb2lit Frare", d\'aspecte antropomorf representa  un \xc3\xa9sser m\xc3\xadstic, que probablement obe\xc3\xafa cultes lacustres; porta una banda cef\xc3\xa0lica, a les mans sost\xc3\xa9 un ceptre i un quero; fou "batejat" amb el nom de "Frare" pels primers missioners espanyols.'